ming030890/wiki-yue-high-quality huggingface dataset:
潘屋

潘屋係香港一座大宅，喺新界元朗凹頭，博愛醫院嘅側邊，喺1932年起。1985年被評為香港一級歷史建築，並喺2010年2月4號獲確認評級。

史
潘屋係香港20世紀初原籍廣東梅縣嘅客家商人潘君勉為咗紀念佢阿爸潘蔭華而起，所以當時起名叫「蔭華廬」。潘君勉係旅港嘉應商會始創辦人同香港南洋輸出入商會首名主席，曾經捐錢支持同盟會進行革命嘅活動同資助起博愛醫院。當時中共領導人葉劍英係潘君勉嘅好友，佢同周恩來1938年喺香港嗰時就曾經入住潘屋。此外，作家郭沫若亦喺1939年入住過潘屋。香港日治時期，潘屋曾經被日軍徵用做憲兵指揮辦公室，係元朗軍事總部。1983年，當時在任港督尤德夫人曾經入過潘屋參觀，而古物古蹟辦事處喺1985年將潘屋評為一級歷史建築。

建築特色
潘屋用傳統客家設計起，潘君勉由家鄉梅州請咗4個工匠嚟香港，模仿祖屋「蔭華廬」嘅佈局，屬於「兩堂兩橫」典型設計，係孫天朗師傅做指導，由潘君勉嘅第二仔潘懋賢全權監督，工程嘅材料喺廣州、佛山、汕頭等地方買入運番香港，起咗兩年先至起好。
潘屋大宅前面有一個晾曬場，之前挖咗個半圓形嘅風水池。潘屋正門上面「蔭華廬」三個字匾額，所以又叫「蔭華公祠」，而正門兩邊樑架之上分別雕有一對貼金嘅木獅子，而牆上面又有兩對上咗色嘅陶獅子，上下左右一共有8隻咁多，故又名叫「獅子屋」。屋裏面正廳正樑寫住「百子千孫」、「如意吉祥」字樣，前堂就有「富貴壽考」四字匾，其下面有桃花貼金屏風，全屋一共有16間房、6個廳堂同兩個內院。
「蔭華廬」匾額
樑架上嘅貼金木獅子
牆上嘅著色陶獅子

近年發展
1980年代初博愛醫院計劃進行擴建工程，用以應付元朗新市鎮嘅醫療需求。工程曾經計劃拆咗潘屋，但最後得以保留。1990年代，中共全國政協常委徐展堂家族買入潘屋同相連土地，曾喺1996年計劃發展私人住宅，但到最後取消咗。到咗2010年，徐展堂家族向城市規劃委員會申請喺潘屋旁邊空地起五層高嘅私人骨灰龕場，引起附近居民嘅反對。
潘州

潘州，中國舊時一州，相當於今日廣東省茂名市、電白縣、高州市、吳川市。

史
大唐貞觀八年，即六四三年，改南宕州為潘州，治所茂名縣，即今日廣東省高州。轄境相當今日廣東省茂名市及電白縣、高州市、吳川市等市縣。天寶、至德時，曾改為南潘郡。
北宋開寶五年，即九七二年，省入高州。
福特蘭地

福特蘭地（葡文：Fordlândia） 係巴西帕拉州阿韋羅市一笪埞方。面積14.268平方公里，地處Tapajós河嘅東岸，Santarém市以南約三佰公里。
1920年代，英國壟斷橡膠嘅供應，主要用於生產車呔同零件。美國汽車大亨亨利福特為咗確保橡膠嘅供應，1928年，亞馬遜熱帶雨林之中搵咗呢度，諗住有一萬人住，同巴西政府傾掂數，以9％嘅利潤，嚟換聖塔倫市，RioTapajós 河邊一萬平方公里土地嘅特許經營權。
呢項目唔係好掂，物流差，冇路，得條河，工人又黃熱病又瘧疾。1930年，當地工人因為住得差 ，又食唔慣美國嘢食，喺飯堂暴動／起義，稱之為 Quebra-Panelas（「打爛砂煲」）。巴西政府唔肯幫手，之後問題更多，1934年福特公司放棄福特蘭地，將生產同工人搬去Santarém以南四十公里嘅Belterra鎮，嗰度橡膠樹生得好啲。1945年，合成橡膠面世，各地對天然橡膠嘅需求大減。福特公司放棄咗呢兩個鎮。1945年，福特個孫亨利福特二世將包括兩個鎮嘅地方賣返畀巴西政府，損失超過二千萬美金（相當於2018年嘅 2.78億美金）。
呢笪地方基本上係鬼城，只得九十人住[咩時候？]。直到21世紀初人口增加，截至2017年，大概住咗三千人。
福王忠世

福王忠世（1984年5月6號—）係日本足球員，司職後衞，效力藤枝MYFC。
福特汽車

福特汽車（Ford Motor Company）係美國一間汽車製造廠，由亨利福特喺1903年創辦。
福田健人

福田健人（1990年5月15號—）係日本足球員，司職後衞，效力過湘南比馬，FC刈谷，及藤枝MYFC。
福特T型車

福特T型車（英文：Ford Model T）係美國福特汽車喺1908年到1927年出產嘅汽車型號。皆因佢用裝配線大規模生產，所以可以大幅降低生產成本，總共賣咗超過1500萬架。
福田俊介

福田俊介（1986年4月17號—）係日本足球員，司職後衞，效力北九州向日葵。
盲流感

《盲流感》（Blindness）係一部2008年電影，由Fernando Meirelles做導演，改編祖些薩拉馬戈嘅1995年同名小說。主演係茱莉安摩亞、麥克雷法路。
盲拱廊

盲拱廊（blind arcade）係指冇門冇窗喺下面嘅拱。
盲探

《盲探》（英文：Blind Detective），係2013年上畫嘅港產片，由劉德華、鄭秀文主演，杜琪峯執導。
盲棋

盲棋（blindfold chess）係象棋嘅一種變種玩法。

中國象棋嘅盲棋
依棋嘅大小計，公（將軍）車馬炮士象卒，大棋可以食細棋，兵可以食番將軍，邊個食嗮對方嘅棋就贏。有另一種玩法係士象大過車馬炮。
盲公竹

盲公竹，正式名係白杖（英文：white cane）係幫視障人士帶路嘅士的，可以識認前面有冇障礙物，亦都可以等其他途人知道呢個係視障人士。
盲公繩

盲公繩（又叫快勞繩），文具一種。用來穿住一疊（讀踏）紙嘅文件，紥實佢。有時連埋文件套。
英國官方盲公繩，會用兩端金屬套，加條綠繩。通常配以打窿機，喺文件打窿，用盲公繩穿埋。

文
英文稱之爲treasury tag或者Indian tag。
盲人門球

盲人門球（英文：Goalball）係一項畀盲人參加嘅球類運動同傷殘奧林匹克運動會比賽項目。每場賽事由三位運動員組成一隊出賽，球員要根據個波發出嘅聲音判斷個波嘅方向同速度，盡量阻止對手得分，喺20分鐘之內攞到最多分嗰隊就贏。

歷史
盲人門球1946年起源於德國同奧地利。早期嘅盲人門球運動以康復娛樂為目的，為盲人發明嘅一種集體遊戲活動，由於呢項球類活動容易進行，加上器材簡單，成為一項喺歐美流行嘅活動
。

規則
一場盲人門球比賽由兩隊對賽，每隊由六人組成，一定要係盲人，並只有三位球員上場。而喺一場比賽裏面，每隊只有三次更換球員嘅機會（加時賽有1次機會）。由於國際殘疾人奧林匹克委會對於盲人門球並冇嚴格嘅分類，所以，運動員需要戴上紗布眼罩同遮光眼鏡，運動員需要靠住個波發出嘅聲音感覺波嘅來勢同方向。
賽事全長20分鐘，分為上、下半場，每半場都係10分鐘。喺呢20分鐘裏面，球員喺攻門嗰陣要以投擲嘅方式將個波轆到對方嘅龍門度，攻入一球得一分，較高分嗰一隊就為之贏，若果雙方喺20分鐘之內未能分出勝負，就要進行上、下半場各3分鐘嘅加時賽，首先得分嗰隊就贏，如果雙方仍然打和，就進行類似足球賽事嘅互射定點球決勝負。

犯規
以下係盲人門球比賽嘅犯規行為。通常嚴重性較低嘅犯規會判罸定點球，犯規嗰隊要將發球權交畀對方。呢個時候，雙方只有一人可以喺比賽場地裏面﹕
短球﹕攻方運動員未能將個波球轆到對方區域
高球﹕攻方運動員喺發球嗰陣將個波拋到半空
第三次發球﹕一位球員只能夠喺半場裏面發球兩次，第三次就犯規
非法防守﹕一方球員去咗對方範圍，都係違規行為
掂眼罩﹕運動員喺未經裁判同意之下掂眼罩

場地同器材
盲人門球嘅比賽場地係長18米、闊9米嘅室內硬地球場，每個半場由底線開始分為防守區、落地區同中立區三個部分，個波若果喺落地區仍然停留喺半空就屬於長球犯規。
盲人門球嘅龍門闊9米，高1.3米、門柱直徑0.15米，龍門下面嘅白線係球門線，若果個波過咗球門線就為之入咗一球。比賽用嘅波入面會有啷啷令佢發出響聲、重1250克、周長76厘米嘅橡膠波，波上面有8個1厘米嘅竉仔。
盲實驗

盲實驗（英文：blind experiment）係指做實驗嗰陣特登隱瞞某啲可能會對實驗結果產生影響嘅資訊。

雙盲實驗
雙盲實驗（英文：double-blind experiment）係醫學同社會科學成日用嘅一種實驗技巧，指做實驗嘅人同受試者喺實驗結束之前都唔知每位受試者屬邊組。
想像家陣有位醫學研究者想做臨床試驗試隻新藥，但佢實驗未做完就話嗮俾班實驗組嘅受試者知，佢哋食嘅係新藥唔係安慰劑，班受試者信隻藥有效而最後因為噉而感覺舒服咗；事實上，「諗住自己食咗隻特效藥（但隻藥實際上係冇用嘅安慰劑）會令病人主觀感覺舒服咗」－即係所謂嘅安慰劑效應－呢種現象喺廿世紀嘅醫學上經已廣受人討論。
為咗防止安慰劑效應噉嘅現象，廿一世紀初嘅人類實驗實會用雙盲法－唔俾受試者知邊個入咗實驗組邊個入咗對照組，而且啲研究員喺實驗結束之前亦都唔會知呢樣資訊，費事研究員唔小心或者無意識噉泄露資訊（兩邊都睇唔到樣資訊，所以叫雙盲）。
盲目約會

盲目約會（英文：Blind date）係一種以結婚為前提嘅交往，呢種情況全世界都有，又或者叫做相睇。
獅子

獅子（粵拼：si1 zi2），或叫獅，學名Panthera leo，係種住響非洲同亞洲嘅大型貓科動物，獅公嘅特徵係鬃毛。獅子係大型貓科動物中最成功嘅，以前佢分布幾大洲，今日佢嘅生存環境已經好細。

特徵
獅子係繼虎之後第二大嘅貓科動物，佢重係非洲最大型嘅「獵人」。獅子公身長到 1.8 米，肩高度約 1.2 米，條尾長 1 米，平均重 215 公斤。獅子乸身長到 1.6 米，肩高度約 1 米，條尾長 0.85 米，平均重 150 公斤。非洲南部嘅獅子最大，亞洲嘅最細。
獅子毛短，呈黃色，獅子公有好長嘅鬃毛，一般深啡色、淡啡色或紅啡色。啲鬃毛由塊面一直生到膊頭同心口，有鬃毛嘅獅子喺鬣狗同其它食肉目對手眼中睇起嚟大隻啲。另一理論話長鬃毛更吸引獅子乸。野外觀察似乎證明特別深色同長嘅鬃毛的確對獅子乸更吸引。亞洲獅嘅鬃毛比非洲獅短啲。獅子仔冇鬃毛。一般獅子仔需要五年時間先出齊啲鬃毛。
此外獅子尾嘅篤篤有一簇黑色嘅長毛。幼獸身上有深色嘅斑點，喺大多數情況下呢啲斑點第一年會冇晒。喺極少數情況下呢啲斑點可以喺成年獅子嘅身上睇到，但唔清楚，往往要好近先至認得出。
耐唔耐會有白獅子，但白獅子唔係患咗白化病，因為對眼唔係紅色嘅。白獅子係遺傳造成，由於佢哋比較顯眼，一般好難響野外生存。至今雖然有關黑獅子嘅報導，但係冇任何證據。

生活環境
響坦桑尼亞塞倫蓋草原嘅獅子乸
以前響歐洲南部、西亞、印度、非洲都有獅子。冰河時期有一個亞種響中歐同北美洲生存過，冰河時期之後佢哋就消失咗。按嗰時學者嘅報導，古希臘時期嘅巴爾幹半島重有獅子生存。一般認為歐洲嘅獅子喺公元一世紀由於人類嘅活動絕晒種。
今日絕大多數獅子住響非洲撒哈拉沙漠以南，撒哈拉沙漠以北嘅獅子喺1940年代冇晒。20世紀時喺亞洲嘅獅子幾乎全部絕晒種，只係響印度嘅一個自然公園重淨番一啲響度。以前除咗森林之外，所有嘅生態環境都有獅子，今時今日佢哋嘅生存環境大大縮細。獅子比較鍾意草原，亦會響旱林同半沙漠中出現，就唔會響沙漠同埋雨林住。
中國冇產獅子，喺西漢時期（公元前138年）張騫出使西域時，開闢咗溝通中亞、西亞地區嘅絲綢之路，由於嗰帶有好多獅子，所以將佢帶返中國做貢品。

社會結構
同其他大型貓類唔同，獅子係一班獅子住埋一齊嘅， 一個獅子群主要由有血緣關係嘅獅子乸組成，地形同埋獵物嘅多少決定一個獅子群嘅大細，一個群有 3 至 30 隻獅子。獅子公只會留響一群獅子裏面留一段時間，之後佢就會離開，去另一群獅子度。雖然係咁，獅子公嘅地位高過獅子乸嘅地位，一般一個獅子群只有一隻成年嘅獅子公，獅子仔只會留響一群獅子裏面留三年，之後就會被趕走，而獅子乸會留低。後生嘅獅子公會唔穩定咁「一班人」走埋一齊，過住遊遊蕩蕩嘅生活，直到佢哋自己變成一個獅子群嘅阿頭，一般要到六歲或更老先可以做倒。
一般嚟講，當隻獅子公老咗或變得虛弱嗰時，就會有後生嘅獅子公向佢挑戰，輸咗嘅獅子唔係死就係走路，假如新來嘅獅子打贏，佢就會殺晒以前生落嘅獅子仔，咁呢就比較容易同啲獅子乸交配。
一班獅子嘅地盤面積從 20 到 400 平方千米，大細由班獅子嘅數目同地盤裏面嘅獵物數目決定。班獅子會用屎、尿、好遠都聽倒嘅叫聲嚟霸地盤。冇地盤嘅一班獅子會四圍遊遊蕩蕩。

繁殖
雖然獅子公響一班獅子有好高地位，但係只係得隻獅子乸同意先可以同佢交配。如果獅子乸願意嘅話，佢就會趴響地，畀隻獅子公騎住。只要睇下獅子乸點對隻獅子公，就知隻獅子公地位有幾高。同埋，知道佢會唔會下次打唔過而被趕走。
獅子乸佗獅子仔四個月到，只會生兩到四隻。獅子仔重1.5千克。獅子仔唔單止可以啜阿媽奶，重可以啜其他乸嘅奶，皆因養獅子仔係成羣獅子嘅責任。獅子仔出世四個月之後會戒奶，之後重會跟阿媽兩年。獅子乸要三年先大，公就要五年。
獅子有廿年命，不過通常係乸先有咁長命。公通常未到呢個年紀，唔係俾後生殺死，就係俾後生嘅趕走。趕走之後就唔會再入到另一班獅子，跟住隻公就會餓死。所以，獅子公好少會過十二歲[未記出處或冇根據]。不過響動物園，有啲獅子可以有成三十四年命[未記出處或冇根據]。

食
一般係由獅子乸打獵，獅子公只係響佢哋後生、鬃毛未出齊嗰陣先學打獵。啲深色嘅鬃毛好容易俾佢嘅獵物發現，唔容易捉到獵物。一般佢哋先匿埋，接近啲獵物，然後撲向獵物，撳佢落地，細嘅獵物一般被咬甩頭，大嘅獵物咬斷頸或被壓到窒息而死。
由於成功捉倒獵物只有一至兩成，通常打獵會響夜晚或清晨涼爽嗰時候進行。
獵物包括羚羊、小羚羊、牛羚、斑馬、兔仔、雀仔、非洲水牛、幼黑犀牛、豹、幼河馬、非洲獵犬、幼白犀牛，有時會係魚。食捉倒嘅獵物係要論資排輩嘅（跟喺斑獅子嘅地位高低而定）：獅子公先，然後係地位最高嘅雌性獅子，獅子仔最後。同一班獅子往往會為咗地位呢樣嘢爭餐死嘅，大打出手，往往會整嚫、整傷。
獅子亦會食腐爛嘅肉，被踢出嚟嘅獅子公一般只食屍體，或者去搶其他食肉動物好似豹或獵豹嘅獵物，亦會喺鬣狗口中搶嘢食。

威脅
獅子公一生大部分時間都響度休息。
如同非洲其他大型動物，對獅子嚟講最大危險係人類捕獵。過去幾年，全部有獅子出現嘅地區，獵殺嘅情況已經減少，回復到可以容忍嘅地步。
病係另一個最大嘅威脅。1995年響南非嘅克魯格國家公園，首次發現會攞獅子命嘅肺結核。響公園嘅南面，90% 嘅獅子已經染咗呢隻肺結核，重向北部擴展緊。隻病係由佢哋嘅主要獵物之一——野牛——身上感染返嚟嘅，而野牛係同家牛接觸後先至被感染嘅，野牛嘅感染率達 70%。呢種病響獅子身上主要影響消化系統，染病後會變得衰弱同瘦，一般幾年後就會死。
除咗結核病外重有 FIV 呢種病威脅獅子嘅生存，FIV（Feline Immunodeficiency Virus，貓科免疫缺陷病毒）可以響 60% 到 70% 嘅獅子身上搵到，FIV 同人類免疫缺陷病毒相近，損害獅子嘅免疫能力，到而家為止無對付呢兩種病嘅疫苗。

亞種
已知嘅 13 個亞種中有 2 種已經滅絕：北非獅（P. l. leo）住響北非。佢哋啲鬃毛尤其發達。1922年呢個亞種嘅最後一隻野生嘅動物喺阿特拉斯山脈被殺。歐洲嘅獅子係唔係屬於呢個亞種而家已經冇得再考證喇。
一啲私人嘅動物園試圖通過人工培養嘅方式重新培養呢個亞種出嚟。重做緊基因研究分析，想搵出佢哋究景係呢個亞種定係另一個亞種。
南非嘅好望角獅子（P. l. melanochaitus）亦已經冇晒。呢個最大嘅獅子亞種響19世紀俾獵人殺清光。
剩低嘅亞種 10 種住響薩哈拉沙漠以南嘅非洲。亞洲獅（P. l. persica）可能亦難逃滅絕嘅厄運。呢個亞種曾經一度跌到得返 20 隻，而家又恢復返到 300 隻。
猿澤茂

猿澤茂（粵拼：jyun4 zaak6 mau6；1960年1月30號—）係日本足球員，踢中場，佢代表日本參加過1979年國際足協世界青年錦標賽。
獄長

獄長，又叫監獄長，係一個監獄嘅阿頭，負責監督監獄入面各種業務。
獅人脂

獅人脂（粵讀：si¹ jan⁴ zi¹，英文：Sphingolipid）係脂肪嘅一種，英文『sphingolipid』呢個稱呼係根據埃及嘅獅身人面嚟命名，原因係發現嗰陣好神秘。
猿澤真治

猿澤真治（1969年6月9號—）係退役日本足球員，教練，執教過山口雷法。
猿田浩得

猿田浩得（1982年10月28號—）係日本足球員，司職前鋒，效力過愛媛FC，及YKK AP。
獅地山

獅地山，香港山仔之一，喺新界東北，丹竹坑老圍以南嘅山，丹竹坑西面，英文叫Duke Hill，又按音轉寫為Sze Tei Shan。山高近六十米。丹山河喺佢北面過，龍山隧道喺佢東南地底穿過。
山英文Duke，即係公爵。
獅城水手

獅城水手（英文：Lion City Sailors FC）係星加坡碧山一間職業足球球會，依家踢緊星加坡超級足球聯賽。
獄神星

獄神星（Eurydike），即係小行星75，係太陽系小行星帶嘅一粒小行星，喺1862年9月22號發現。
灰鶴

灰鶴（學名：Grus grus），係鶴科鶴屬下一種雀，主要出現喺歐亞大陸地區。
灰軟魚

灰軟魚（學名：Malakichthys griseus）係發光鯛科軟魚屬嘅其中一個種。
灰錳氧

灰錳氧（化學式：KMnO4），化學界叫高錳酸鉀，又叫做過錳酸鉀，係一隻強嘅氧化劑，喺1659年被佐亨·羅道夫·哥巴發現。佢嘅顏色係紫黑色，個結晶就好似支針咁，可以溶喺水，但係唔可以溶喺機油，佢嘅水溶液顏色係紫色。呢樣嘢重可以用嚟做消毒劑、水淨化劑、氧化劑、漂白劑，毒氣吸收劑同二氧化碳精制劑。呢樣嘢遇到有機物就會着火啦。而佢嘅化合價入面，最高係有+7咁高。

點樣整出嚟
喺礦石入面攞到嘅二氧化錳同氫氧化鉀呢兩樣嘢，跟住喺空氣入面撈啲硝酸鉀再加熱佢，跟住錳酸鉀就出嚟，再喺鹼性嘅溶液入面，溝啲氧化劑落去再電解氧化佢，就可以整到高錳酸鉀出嚟喇。而氧化劑方面，重可以攞Mn2+同二氧化鉛（PbO2）或者係鉍酸鈉（NaBiO3）呢啲強氧化劑都得。而呢啲反應可以嚟CHECK下Mn2+離子，因為高錳酸鉀嘅顏色係好明顯嘅。
離子方程式：
佢重可以攞MnO2嚟同KOH喺空氣入面產生反應（通過吸收CO2氣體）都得：
2 MnO2 + 4 KOH + O2 → 2 K2MnO4 + 2 H2O
3 K2MnO4 + 2 CO2 → 2 KMnO4 + 2 K2CO3 + MnO2

化學性
呢樣嘢可以喺正常嘅溫度嗰陣，一掂到甘油就會發生化學反應，如估喺酸性環境入面重反應得好犀利下。重可以搞掂Cl-、Br-、I-、S2-重有SO2都得。不過如估掂到皮膚嘅話，會出現染色，重幾日都唔甩色嘅。如估啲粉倒喺空氣入面嘅話，重可以搞到人打乞嗤，重可以將SO2同埋啲尿都整到甩色。如估喺堿性溶液嘅環境入面，係唔穩定嘅。
實驗室入面就係成日攞呢樣嘢嚟整氧氣出嚟：
另外，維他命C嘅溶液重可以搞到高錳酸鉀甩色都得。如估維他命C越濃嘅話，可以落少啲都得。
高錳酸鉀重可以氧化HCl：
。

安全性
由於高錳酸鉀係一隻強嘅氧化劑，所以如估你有被氧化嘅嘢，千祈冇同佢擺埋一齊。因為佢可以同濃硫酸搞出個化學反應，出Mn2O7呢隻爆炸物。如估係固體嘅話，掂到純甘油或者係X醇嘅話，都會發生燃燒嘅現象，重燒到鬼咁猛添。
如估佢掂到亞硫酸氫鈉或者係草酸嘅話，會產生化學反應，出現甩色之後，重有啡色笪污漬嚮度添。
灰遁羚

灰遁羚（Sylvicapra grimmia）又叫灰麂羚，犬羚，係一種分布喺撒哈拉沙漠以南非洲大部分地區嘅小型羚羊。
克魯格國家公園裏面嘅灰遁羚
灰頭麥雞

灰頭麥雞（Vanellus cinereus）係一種好容易辨認到嘅雀。頭灰色，肚白色，咀黃色但咀尖反而係黑色，有一條黑色嘅胸帶。飛嗰陣翼面有明顯嘅黑白同褐色配搭。鍾意濕嘅草地，但亦可以喺任何地方出現。喺亞洲東北部（包括中國同日本）繁殖，冬天會飛到亞洲東南部以至澳洲過冬。香港係其中一個重要嘅中途遷徙地。
灰鏟

灰鏟係把細鏟，平身尖頭，主要用嚟砌磚嗰陣抆灰，又或者抆水泥用。
灰雁

灰雁（Anser anser），係種雀，屬鴨科雁屬嘅其中一個品種，原產歐亞大陸。佢被認為係家鵝嘅祖先。
獨立同分佈

獨立同分佈（independent and identically distributed，iid）係概率論同統計學上嘅一個概念。如果話一柞隨機性變數係獨立同分佈嘅話，意思係佢哋嘅概率分佈完全一樣，而且彼此之間獨立。
獨樹山之役

獨樹山之役係澳洲Darling Downs喺1840年代歐洲定居者同原居民一連串衝突入面最著名嘅一次戰役。
喺1843年9月，原居民首領 Multuggera 喺吐溫巴附近嘅獨樹山（即係家陣嘅 Tabletop Mountain）帶頭伏擊一班擅自佔地者，當時啲擅自佔地者係帶住物資來自摩頓灣。
擅自佔地者組織咗一次反擊，原住民於是撤退返上山。佢哋逃入洛克耶谷（Lockyer Valley），後來被軍方追捕並殺死。
喺2005年，樹立咗一個紀念碑來紀錄呢次戰役，
 而且喺碑上簽署咗土著土地使用協議。
喺2010年，澳洲國立圖書館用12萬元同Thomas Domville Taylor買咗一張素描，係當時目擊者對戰役情景嘅素描。嗰張素描係唔到十張關於原居民被歐洲定居者攻擊嘅目擊者畫像之一。
獨流水

獨流水（英文：Diurnal tides）係一種以日計、準確來講係以太陰日計一輪高低潮嘅潮水模式。喺整個太陰日（24.5粒鐘）當中，獨流水衹會出現一個高潮同埋一個低潮，而高低潮之間相隔半日。
獨生

獨生係無兄弟姊妹嘅人，男嘅叫獨生仔，女嘅叫獨生女。皆因近年生育率下降，全世界好多地方嘅獨生比率越嚟越高。中國大陸方面，自1979年開始到2015年行一孩政策，造就城市地區多數人口都係獨生。
獨立

獨立，同依賴依附相反嘅狀態。一個獨立嘅人，指佢有獨立嘅思想，獨立嘅人格。一個獨立嘅國家，指佢統治同管理嘅權力係由佢個國家嘅人行使。
呢篇獨立係政治類嘅楔位文章，未完成；麻煩你幫手加下料，充實佢。
獨立人士

獨立人士，又叫做無黨籍，無黨派，係唔屬於任何政黨嘅公眾人物、公職人員，或參選人，嚮選舉時又叫做獨立候選人。嚮中國大陸，叫做無黨派民主人士。
獨白

獨白（Monologue）係戲之中，得一個人時，自己講嘅臺詞。通常係自述身世，又或者，表白內心反應。文學裏面，係指作者心靈表白。
獨白係角色自己講自己嘅嘢，通常成串唔會畀人打斷，有時甚至係詩詞。
獨眼巨人

獨眼巨人（duk6 ngaan5 geoi6 jan4，希臘文：Κύκλωψ），係希臘神話入面嘅一種生物，住喺西西里島，佢得一隻眼，生咗喺額頭度。
燒腩卷

燒腩卷係懷舊點心，用澄麵同生粉搓嘅麵皮捲住一件燒腩再蒸熟。
燒衣節

盂蘭節，作為鬼節佢要燒衣，所以有名做燒衣節，又叫七月燒衣。
寒衣節，又叫十月朝、授衣節、農曆頭日、祭祖節、燒衣節，同清明、中元合稱中國三大鬼節，主要係華北地方節日，又叫十月燒衣。
燒錄

燒錄（英文：Optical disc authoring）係一種將電腦檔案使用預載軟件，創建資料轉化磁碟鏡像到光碟嘅方法。佢透過物理變化，令唔同波長嘅激光改變染料介質完成記錄。喺唱片工業方面，主要係通過壓制方式進行嘅。燒錄光碟嘅行為叫燒碟。
燒雞

燒雞，又叫烤雞，係用燒烤整法整嘅雞。古時要整燒雞，就要放隻雞上火度燒熟，自從電力發明之後，燒雞可以用電轉烤肉架或者焗爐去整。

各地做法
粵菜入面嘅燒雞（又叫吊燒雞），正宗做法會先將隻雞吊起等到乾身先至燒，而唔少大酒樓嘅煮法又會用滾油淋熟隻雞去代替燒熟佢。除咗原味之外，都可以整南乳味，即係「南乳吊燒雞」。
西式燒雞就會用香草（譬如番茜、俄勒岡、迷迭香）醃好隻雞，再攞去燒熟佢。
印度燒雞叫天多利雞，將隻雞醃成紅色放落泥窰度燒熟。如果用無骨雞肉整，就係印度燒雞塊。
日式燒雞多數用照燒方法去整，又可以整成一串串，叫日式雞肉串。
燒豬

燒豬係一種廣東傳統嘢食。製法同另一廣東燒味燒乳豬基本上一樣，唔同嘅係會用已經長大嘅豬，而唔係用乳豬。燒豬嘅其他多骨部份，例如頭、踭等，都可以用嚟熬湯或煮粥。
廣東燒味可以分為燒肉同燒腩，燒肉係將成隻生豬燒製而成，之後再斬成細件；燒腩係淨係燒大豬嘅五花腩部份，會先將腩肉本身嘅肋骨起出，食嗰陣只有脆皮、嫩肉同肥膏，食得比較方便。而細件嘅燒腩就叫燒腩仔。另外，作為被再度烹調嘅食材就叫火腩（例如「豆腐火腩」）。
燒肉以皮脆肉嫩為上品。燒豬可以重十到二十公斤，燒肉無論係脂肪同肉都較多而厚。而燒乳豬一般只重五至六公斤，除咗一層脆皮之外，只有好少嘅脂肪同肉，而且骨軟都食得。燒乳豬嘅每斤價格亦比燒肉貴好多；多數賣燒味嘅舖頭通常都會有燒肉賣，但係乳豬就未必成日會有，通常需要先預訂。

製法
燒豬一般嘅製法係將豬劏好之後喺肚度切開，放入特製燒烤叉撐開，然後澆上熱水令豬皮收縮。燒烤可以係逐隻放喺火上面燒，亦可掛入烤爐烤成。燒烤嗰陣要喺豬皮上面拮啲窿仔，等皮下嘅油流出。亦可以用猛火燒烤，其間喺豬皮搽上油，令豬皮成充滿氣泡，酥脆嘅金黃色，就會成為「麻皮豬」（臺稱脆皮燒肉）。
燒賣

燒賣係一種點心，喺茶樓成日食到嘅嘢食；一般係用蛋皮包實豬、魚或蝦肉餡。呢種點心起源於廣東，最初係一種地道嘅粵菜小食，後來由於味道鮮美，逐漸傳播到全國其他地方。而家，燒賣已經成為香港特色小食之一。

製作過程同食法
燒賣喺傳統製作上需要有精湛嘅手藝，包括剁肉、包燒賣皮等步驟，需要耐心同技巧。煮燒賣嘅方法有好多，可以蒸或者炸等等，每一種方法都有唔同嘅口感。

種類
維基同享有多媒體嘅嘢：Shumai
豬肉燒賣（乾蒸燒賣）
蝦肉燒賣：香港同廣東地區最常見嘅燒賣，用豬肉同蝦肉做餡，出面包黃色皮，有啲上面會舖蟹子。
豬肚燒賣
豬膶燒賣
鵪鶉蛋燒賣
牛肉燒賣
魚肉燒賣
燒鵝

燒鵝係燒味嘅一種，係將填滿調味料嘅鵝，掛入炭爐裏面用木炭高溫燒烤出來嘅菜式，以皮脆有光澤，皮汁多而無腥味嘅係上品，通常配以甜酸醬汁食。

香港燒鵝
香港嘅燒鵝飯
香港燒鵝嘅做法同燒鴨差唔多，之前有啲食肆為咗滅低成本，以燒鴨飯冒充燒鵝飯賣，因為涉嫌違反《商品說明條例》而被檢控。
香港以燒鵝出名嘅食肆，包括中環鏞記酒家同新界深井一帶多間燒鵝酒家。
祥神星

祥神星（Felicitas），即係小行星109，係太陽系小行星帶嘅一粒小行星，喺1869年10月9號發現。
祥祺中心

祥祺中心係香港一座寫字樓，喺紅磡紅鸞道18號，屬One HarbourGate項目嘅東座商廈（A座）同東座商舖（B座），亦做咗祥祺集團喺香港嘅總部。商廈嗰部份高15層，樓面面積約為35.7萬方呎，商舖嗰部份高兩層，樓面面積約3.6萬方呎。棟樓2016年起好，發展商係會德豐，2015年畀祥祺集團用45億港紙買咗。
祥祺中心係其中一座參與幻彩詠香江嘅大廈。
祥記馮祥建築

祥記馮祥建築有限公司，係香港一間建築公司（馮祥記集團子公司），主要業務係起樓同承辦維修保養工程；1970年代，由馮祥先生創立，最初承包香港房屋委員會公屋基建，2024年3月1號宣布清盤。

主要人物
馮祥
馮國強
馮國雄
以上三仔爺都係香港賽馬會馬主。
祥雲樓

祥雲樓（粵拼：coeng4 wan4 lau4）係中國廣東韶關一景點同塔樓，亦係五代十國時期嘅建築，喺乳源雲門山景區西北邊嘅慈悲峰頂，懸崖邊近吊車站（祥雲樓站）上邊隔籬。
佢亦係雲門山自然風景區入面，有祥瑞、慈悲同禪意喺埋一齊嘅標誌性塔樓。喺塔頂重可以望到晒成個乳源縣城中心。

故仔
相傳五代十國時期，文偃祖師行遍天下名山，睇到雲門山有好多雲，似仙境。由於慈悲峯成日有紫氣落嚟，結果揀中呢個地方嚟起梵宇。後嚟詩人寫咗首噉嘅詩：
萃秀鐘靈一洞天，曾聞此地聚群仙。
騰霄達漢垂蒼霧，浥露餐霞掃碧煙。
帶得奇雲乘鶴下，彌漫紫氣藹山前。
飄搖變幻難名狀，妙入神機莫測間。
祥符區

祥符區係中國河南開封一個市轄區，總面積1291平方公里，人口76萬。
祥興

祥興係南宋皇帝趙昺嘅年號，相當於公元1278年到1279年，前後總共2年。佢係大宋最後一個年號。
祥雲

祥雲係中國雲南大理一個縣，總面積2498平方公里，人口47萬。
當勞侵揞口費案

當勞侵揞口費案 (英文：Donald Trump hush money trial)，正式叫做紐約州人民告川普案 (英文：People of the State of New York  v. Trump)，係一單喺2024年紐約州嘅刑事案件，指控當勞侵喺佢嘅生意財務單度造假。喺5月30號，法院陪審團判咗被告有罪，判刑就仍然未知。

背景
喺2018年，《華爾街日報》爆咗料，聲稱當時嘅現任美國總統當勞侵，曾經喺幾年前同過三級片女明星 Stormy Daniels（英文：Stormy Daniels） 有過關係。不過喺事發時侯，為咗避免喺2016年美國總統選舉期間成為醜聞，所以當勞侵嘅律師 Michael Cohen（英文：Michael Cohen） 就喺阿侵嘅商業記錄度造假，嚟畀$13萬美金去 Daniels 女士作為揞口費。
冇耐之後，紐約州曼哈頓嘅地方檢控官 Cyrus Vance Jr.，開始對呢件事做調查。
喺2023年3月，新檢控官 Alvin Bragg 表明好有可能會對當勞侵提出上訴。因為佢指控當勞侵喺犯呢條法嘅同時，係有意圖去犯其他法例（就係走稅、違反競選財務規定、同埋非法影響選舉），所以係一級偽造商業紀錄，屬於重罪。到2023年3月30號，控告通過咗大陪審團。檢控官喺同一日正式提交起訴，指控當勞侵涉嚴犯咗34項偽造商業紀錄罪。

過程
到2023年4月3號，當勞侵由佢喺佛州嘅屋企飛咗去紐約，到之後嗰日喺法院現身，由法官真係聼哂啲指控。聼完之後，佢決定宣佈唔認罪，繼續堅持自己冇罪。佢亦都聲稱呢單案件嘅結果，就算係罪名成立，都唔會影響佢喺選舉嘅競選工作。
喺2024年4月15號，足足一年之後，議案嘅審議正式開始。
喺審緊單案件期間，辯方一直要求單案押後或者取消，或者要求換法官，不過都冇成功。控方方面認為，當勞侵喺2016年選舉期間，利用偽造商業紀錄嘅非法手段，嚟幫自己嘅競選工作。佢哋最終利用過20位證人嘅口供。辯方方面就反駁認為，嚿錢係由當勞侵嘅律師 Michael Cohen（英文：Michael Cohen） 負責畀，阿侵自己根本就不知情。同時，由於位律師 Cohen 自己係控方嘅證人之一，辯方認為係一份唔可靠嘅口供。辯方最終用咗2位證人嘅口供。

結果
到5月30號，陪審團經過討論之後得出咗結果，最終判全部34條罪名成立。當勞侵成為美國史上，第一位犯上咗重罪嘅現任或者前任總統。不過，當勞侵亦表明佢會為呢份案件上訴。
當勞格利遜

當勞格利遜（英文：Domhnall Gleeson，1983年5月12號—）個愛爾蘭一個男演員、導演同編劇，喺2001年出道。
當地人

當地人，又叫地頭蟲、本地人，係喺一笪地方住開嘅人，同由外地搬過嚟人相對。當地人好熟悉自己地頭嘅語言、文化同風俗，外嚟人就需要一段時間適應同融合。

香港
睇埋：香港歷史、新界原居民同香港新移民
香港係一個「移民城市」，最早居民係越人。金朝同元朝嘅時候，漢人嘅難民大量南逃，而香港就係其中一站。香港嘅新界五大氏族——侯、鄧、廖、文、彭，都係當年南宋難民嘅後代。其他本地人就係唔同時期嚟到香港嘅漢族移民，好多係廣東四邑籍人。
第二次世界大戰期間嘅日佔時期，大量嘅香港人因爲餓死咗或者逃亡離港，人口由1941年嘅大約160萬，大跌倒1945年嘅60萬。
二戰完咗之後香港重光，跟住冇耐大陸就出現國共內戰，4年之後中國共產黨更加建立咗中華人民共和國，令到大量嘅中國大陸難民湧入香港，香港人口喺兩年之間急增3倍，到只係1947年，香港就已經有大約180萬人。
1961年，香港第一次進行大規模嘅香港人口普查，數據顯示香港有320萬人口，而其中有一半都係喺內地出世，。根據每個年齡組別嘅比例推算，當時有接近8成人口，都係內地移民或者內地移民嘅第二代（即係父母至少一個係內地移民）。
1970年之後，中國經歷三反五反運動、大躍進、三年大饑荒、上山下鄉運動、文化大革命等等嘅事件，再次令到大批嘅內地難民偷渡去香港。
港英政府因爲偷渡人數太多，所以決定實施抵壘政策。但係到70年代尾，雖然非法進入香港邊境嘅內地逃港人士仍然會被遣返，但係仍然有好多人成功進入咗九龍半島，並且攞到香港身份，令到香港人口再次壓力倍增。港府喺1980年通過法例決定改爲實施「即捕即解政策」。1982年港英政府同大陸政府達成協議，決定由內地嚟香港嘅定居者，一定要有中國政府簽發嘅「單程證」，配額係每日75個，而後期1995年之後加到150個。
當埃斯利

當埃斯利（Donn Fulton Eisele，1930年6月23號—1987年12月2號）係一個美國太空總署太空人，執行過阿波羅七號嘅任務。
當勞侵遇刺案

當勞侵遇刺案（英文：Attempted Assassination of Donald Trump）係指前美國總統當勞侵喺2024年7月13號賓夕凡尼亞州嘅畢拿為年底總統大選造勢期間畀Thomas Matthew Crooks（英文：Thomas Matthew Crooks）企圖刺殺嘅事件。

經過
侵喺美國東部時間18:03到達現場上台準備演講，並喺無耐之後開始演講。大慨六分鐘之後，Thomas Matthew Crooks向侵嘅方向射咗8槍，跟住侵嘅右耳受傷，可能由子彈或玻璃碎片造成。隨後Crooks畀美國特勤局狙擊手擊斃。事件導致一個觀眾死亡同包括當勞侵在內嘅三個人受傷。
當嗰一日嚟臨

《當嗰一日嚟臨》係中共2005年作嘅一隻政治歌，用嚟歌頌解放軍。隻歌由王曉齡填詞。
當地居民嘅嗌法

當地居民嘅嗌法（粵拼：dong1 dei6 geoi1 man4 ge3 aai3 faat3，英文：Demonym）係指一啲用嚟嗌特定地方嘅居民或者原住民嘅詞語，通常係用返嗰個地方名或者種族名嚟嗌。例如住喺美國嘅人就叫美國人（用國家嚟命名）；而哥查班巴人就係指住喺哥查班巴嘅人（用城市嚟命名）。
當塗

當塗係中國安徽馬鞍山市一個縣，總面積1002平方公里，人口65萬。
玫瑰中國城站

玫瑰中國城站係新北捷運安坑輕軌嘅一個車站。
玫瑰崗學校

玫瑰崗學校（Rosaryhill School）係香港一間私立第二組別學校，由天主教教會道明會經營，1959年創立，現任校監係中國籍神父何幼孫神父。玫瑰崗學校有幼稚園、小學、中學部，校園嚮灣仔區半山司徒拔道41號B。
2023年9月，玫瑰崗嘅辦學團體道明會宣報計劃2025至2026學年結束之後，停辦中學部。
玫瑰戰爭

玫瑰戰爭（粵拼：mui4 gwai3 zin3 zang1，英文：Wars of the Roses；1455年－1485年）係英王愛德華三世（1327年－1377年在位）嘅兩支後裔——蘭卡斯特家族同埋約克家族嘅支持者為咗爭奪英格蘭王位而發生嘅內戰。
場仗最後由帶有蘭卡斯特家族血統嘅亨利都鐸打贏，建立都鐸王朝，之後佢娶咗約克家族愛德華四世嘅大女伊利沙伯。
玫瑰少年

《玫瑰少年》：2009年由臺灣導演王君強拍嘅紀錄片。
《玫瑰少年》：臺灣歌手蔡依林響2018年出嘅歌。
玫瑰之吻

《玫瑰之吻》（英文：Kiss from a Rose）係嚟自Seal第二張同名專輯嘅歌。隻歌最先喺1994年發佈，之後喺1995年被重新發佈，並被收入電影《新蝙蝠俠─不敗之謎》嘅原聲帶內。隻歌嘅重新發佈令佢喺美國同澳洲嘅音樂排行榜上攞到冠軍。喺1996年嘅格萊美獎，隻歌攞到年度製作、年度歌曲同最佳流行男歌手獎。
潮州粉粿

潮州粉粿係潮州菜嘅餃，亦係粵菜點心，餡有花生、韮菜碎、豬肉碎、蝦米等，用澄麵皮包好，隔水蒸成，通常點辣椒油或豉油食。
潮拜武當

《潮拜武當》（粵拼：ciu4 baai3 mou5 dong1；英文：Wudang Rules），係香港無綫電視製作嘅時裝電視劇，由錢小豪、楊怡、元秋、洪天明、郭政鴻、梁靖琪、張景淳同張頴康領銜主演，監製張乾文。呢套劇用武當做主題。
潮州話

潮州話（粵拼：ciu4 zau1 waa2），又叫潮汕話（ciu4 saan3 waa2）、潮語（ciu4 jyu5），屬於漢語七大語言入面閩語嘅閩南語分支，係廣東東南部潮汕地區嘅方言。潮汕地區包括潮安、揭陽、澄海、饒平、潮陽、普寧、惠來、南澳、豐順九個縣，同埋汕頭市同南山管理局。喺潮汕地區講潮州話嘅人口大約有一千萬人，喺海外嘅就大約有二至五百萬人。

歷史
而家嘅潮州話係由古閩南語所演化而成，而古閩語就係由古代吳越地區先民所講嘅古吳語所演變出嚟嘅。喺第9至15世紀之間，有一班福佬人，相信係由於福建人口過度擠迫，而由福建南下，遷移到廣東東北部嘅沿海地區，亦即係而家嘅潮汕。由於同福建喺地理上嘅隔離，以及受到粵語同客家話嘅影響，潮州話就逐漸發展成為一個獨立嘅語言。

潮語人口
喺18至20世紀間，潮汕地區係中國人向東南亞移民嘅主要來源之一，所以潮州話成為咗喺外地最多人講嘅漢語方言之一。尤其係喺泰國、柬埔寨同埋新加坡，潮州話都係當地最大嘅漢語社群；而喺香港、越南、馬來西亞同印尼，亦都有一定大小嘅潮語社群。除此之外，由於潮汕嘅直接移民同東南亞嘅再移民，喺澳洲、紐西蘭、北美同歐洲等地區都一樣有潮語人口。
潮州話同其他閩南語分支中嘅方言，尤其係廈門話同台灣話，都係可以互相溝通嘅。唔同地區嘅潮州話喺語音同詞彙上有一定嘅分別，但大體上喺彼此喺溝通上並唔會產生太大障礙。

語音
潮州話同其他閩南方言一樣都保存咗古漢語「古無輕唇音」同埋「古無撮口呼」呢兩個特點。輕唇音指嘅係唇齒音，例如 [f] (比較：廣東話嘅「花」[fa55]) 或者 [v] (比較：客家話嘅「話」[va52]) 而撮口呼指嘅係前圓唇元音，例如 [y] (比較：廣東話嘅「豬」[tsy55]) 或者 [œ] (比較：廣東話嘅「靴」[hœ55])

引用調
根據中國音韻學嘅傳統，潮州話好平均噉樣將八個聲調分佈喺「陰陽」同埋「平上去入」入面，但係從現代音系學嘅角度嚟睇，潮州話其實只係有七個聲調，因為佢嘅第五調同第八調嘅調值其實同樣都係 [55]，所以嚴格嚟講佢哋係一樣嘅，不過因為佢哋喺連續變調時候嘅變化有異，為咗方便記錄，本文亦都會將佢哋跟返傳統嘅分類當成兩個調。

詞匯
潮州話，就似粵語，有好多同普通話唔同嘅特有辭彙。有啲詞匯喺潮州話嘅表達方法有啲係同正式中文詞匯一樣，但同粵語唔同嘅情況係偶然有發生嘅，相仿嘅情況由有時發生嘅。下低就係潮州話同粵語同埋正式嘅中文詞匯由詞匯表相比佢哋嗰個語言表達方法嘅差別：
潮州鎮

潮州鎮（臺灣閩南話：Tiô-tsiu-tìn；臺灣客家話南四縣腔：ceuˇ zuˊ ziinˋ），舊稱「潮庄」，喺臺灣屏東縣中央，地處屏東平原，東北同東鄰萬巒鄉，南接新埤鄉，西臨崁頂鄉，西北連竹田鄉。人口大約有5.4萬人，係屏東縣人口僅次於屏東市嘅第二大城市，結構上以漢族潮州人（祖籍廣東潮州）為多，亦有漢族泉漳閩南人、漢族客家人（大約有三成左右）同埋原住民。
王文韜

王文韜係大公網嘅執行總監兼總編輯，之前曾做過新華社北京新聞資訊中心嘅副主任同記者。
佢有份寫過「習近平打的」呢條假新聞，最後要道歉收場。
王方立

王方立，香港親中派政治人，香港再出發大聯盟發起人之一。
王文欽

王文欽係臺灣商人，創辦八馬國際事業（Total Swiss）品牌。

關注議題
佢不時捐助台灣嘅國家運動員，曾經獲得台灣政府教育部體育署頒發「體育推手獎」。佢亦關注喺台灣多層式傳銷被污名化，影響從業員嘅問題，又要求政府檢討規管佢哋嘅法律。

非法販售健康食品
喺2017年，王文欽被揭發進口未經許可嘅保健食品，再翻倍高價以行銷方式出售，又向會員誇大療效，台中地檢署查出涉及銷售金額去到32多億元台幣，依違反健康食品管理法，以及詐欺等罪嫌將王文欽等七人起訴。

學歷爭議
王文欽喺被檢控非法販售健康食品嘅時候，亦被揭發虛報學位，冒充台大畢業，擁有生化博士學位。另外，喺2018年，佢報稱攞到亞洲知識管理學院嘅院士資格，但有線新聞喺2019年報道，亞洲知識管理學院其實係一間野雞大學，未獲認可，比錢就有得攞佢哋唔同嘅頭銜。
王文韶

王文韶（1832年—1908年），字夔石，號耕娛、賡虞、退圃，浙江杭州人。係晚清嘅政治人，洋務派嘅重臣。佢喺光緒年間做大學士（中文：大學士）、軍機大臣（中文：軍機大臣）同總理衙門（中文：總理衙門）行走。1908年佢過身後謚號叫做文勤。
王文儒

王文儒（粵拼：wong4 man4 jyu4；簡化字：王文儒；1937年11月20號—2017年9月27號）係中國大陸嘅飛行員同書法家，河北廊坊三河人。曾經做過中國民族文化研究院特聘書畫家、中國文聯書畫藝術交流中心創作員、中國藝術研究院書畫創作委員、中國歷史博物館畫廊藝術指導委員同埋客座教授，國家人事部中國書畫人才研究中心嘅高級教研員同一級書法師，河北省書法家協會會員。期間佢出過嘅作品——《吉利圖》、《墨竹》、《誡子書》、《旭日高歌》、《清風圖》、《秋日飄香》都攞過獎。2004年亦攞過由世界藝術家聯合會頒發嘅「中國藝術家」稱號。
2017年9月27號，佢喺陝西西安因患多發性骨髓瘤死咗，終年79歲。佢嘅殯葬儀式亦喺同年9月29號喺西安搞，遺體同佢啲眼角膜亦捐到醫療事業入面。
瑪麗塔里奧尼

瑪麗塔里奧尼（意大利文：Marie Taglioni，1804年4月23號—1884年4月22號），係瑞典女芭蕾舞者。
瑪麗皇后 (電影)

《瑪麗皇后》（原題：Marie Antoinette）係一套2006年上畫嘅美國古裝電影，由蘇菲亞·哥普拉（英文：Sofia Coppola）執導，姬絲頓·丹絲、積遜·舒華薩曼（英文：Jason Schwartzman）、露絲·拜恩（英文：Rose Byrne）同占美·杜倫等主演。套片大致以安東妮亞·菲莎（英文：Antonia Fraser）所著嘅歷史傳記《瑪麗·安東妮之生平（英文：Marie Antoinette: The Journey）》為藍本，以「凡爾賽嘅殞落」收尾。本片係自1938年荷里活電影《絶代艷后（英文：Marie Antoinette (1938 film)）》以嚟，首套以英文演出嘅瑪麗·安東妮王后傳記電影，喺法國凡爾賽宮實地取景拍攝，並於第79屆奧斯卡金像獎（英文：79th Academy Awards）獲頒最佳服裝設計獎（英文：Academy Award for Best Costume Design）。

劇情簡介
瑪麗·安東妮原本係奧地利公主，為咗政治目的同法國王太子路易聯姻，後成為法國王后。瑪麗不諳政治亦對政治毫無興趣，佢衹想着華服、享美食、同情人過舒適浪漫嘅生活。但嗰陣嘅法國出現財政危機，最終釀成法國大革命推翻咗君主制。影片以瑪麗同路易逃離凡爾賽宮收尾，並未表現佢哋被處決嘅場景。

VCD/DVD
套片嘅香港版VCD同埋DVD由索尼及哥倫比亞影業2007年發行，DVD有英文、西班牙文、葡萄牙文發音及英、西、葡、繁體中文、韓文字幕，特別收錄刪剪片段、製作特輯同路易十六世軼事。
瑪麗亞杜麗莎

瑪麗亞杜麗莎（德文：Maria Theresia，1717年5月13號—1780年11月29號）係奧地利女大公、匈牙利同波希米亞女王，兼神聖羅馬帝國皇后。
瑪麗娜·馬哈迪

拿汀巴杜卡瑪麗娜·馬哈迪（Marina binti Mahathir，1957年5月11號—）係馬來西亞第四同第七任首相馬哈迪同茜蒂啊斯瑪嘅女。佢係馬來西亞社會運動家同作家。畢業喺修適士大學。
2018年5月27號，瑪麗娜受委為馬來西亞愛滋病基金會（MAF）贊助人。

個人生活
呢張相係喺1957年6月，瑪麗娜出生一個月後影嘅
1998年6月7號，瑪麗娜同印尼出名影相佬塔拉·索斯羅瓦多約（Tara Sosrowardoyo）結婚，兩人育有兩名女同一個仔。

評價
馬哈迪：「瑪麗娜係一個好獨立嘅女性，無論佢今日係點嘅一個人，佢始終係我個女。」

事件
2020年3月1號，瑪麗娜同社運分子安美嘉因參與抗議慕尤丁出任第八任首相嘅集會，而俾警方調查。

個人榮譽
2012年嘅瑪麗娜
馬來西亞
 雪蘭莪
雪蘭莪王室殿下勳章（DPMS）騎士指揮官勳章 — 拿汀巴杜卡（1999）
2010年，瑪麗娜因佢積極投入防治愛滋病嘅志願工作被聯合國授予聯合國年度人物獎。
2016年3月30號，瑪麗娜畀法國政府授予法國榮譽軍團勳章，表彰佢積極投入防治愛滋病嘅志願工作。法國榮譽軍團勳章係法國頒發嘅最高榮譽勳位勳章，瑪麗娜係迄今獲得該勳章嘅八個馬來西亞公民之一。

著作
《50個日子》，2008年12月出版，內容敘述老豆馬哈迪喺2007年入院，過咗兩次心臟手術嘅經歷。
簔口祐介

簔口祐介（1965年8月23號—）係日本足球員，司職前鋒，效力過市原JEF聯，PJM，福岡黃蜂，及大分三神，參加過1988年亞足協亞洲盃。
簡

簡係一條條用來寫字嘅竹片。佢通常串埋一揪成冊。簡同另一種類似嘅嘢，叫做牘，係用木做。不過牘就闊身，簡就窄身。因為佢係竹做，所以亦都有人叫佢做竹簡。
簕杜鵑

簕杜鵑（粵拼：lak6 dou6 gyun1；學名：Bougainvillea）；喺植物研究學入面係嗌葉子花（jip6 zi2 faa1）或三角梅（saam1 gok3 mui4）；喺臺灣嘅部分講臺語嘅人係嗌卡祝剌（閩南話：Chhì-á-hoe）。佢係紫茉莉科葉子花屬嘅常綠藤本植物同灌木，屬下有5個品種。原產巴西，而家喺中國、秘魯同阿根廷都搵到。

形態
佢啲樹枝有刺且向下髧，莖比較粗，冇毛或疏生軟毛；單葉互生，成日一次生3朵花出嚟，生喺比較大嘅苞片入面。花期係幾乎全年都有花。花色方面都比較靚，而且持續時間比較長。啱嗮喺庭院入面種。

用途
呢樖嘢重可以用嚟做盆景同綠籬，植物造型都得。
簡世德

簡世德（英文：Sadiq Aman Khan；1970年10月8號—），又譯薩迪克·汗，英國巴基斯坦裔工黨政治人同律師，2016年5月當選倫敦市長，2005年至而家係下議院區議員。係歐洲第一位穆斯林市長。

身世
簡世德喺倫敦出世，老豆老母來自巴基斯坦，老竇喺倫敦揸巴士，老母係車衣女工，一家十口細個住喺倫敦南部嘅政府公屋，讀普通中小學。攞咗法律學位之後，做人權律師，2005年入下議院擔任議員至而家。
簕欓花椒

簕欓花椒（粵拼：laap6 dong2*1 faa1 ziu1；學名：Zanthoxylum avicennae）係芸香科花椒屬嘅落葉喬木。

樣
植株高5～15m，成樖嘢冇毛。樹幹上有粗而尖嘅鳥爪刺，刺基有至少1條環紋，分枝上有較短嘅三角刺。葉柄短，長2～5mm；葉片斜長圓形或斜橢圓形或斜倒蛋形，長2.5～8cm。花屬聚傘狀圓錐花序，似把遮噉，有5嚿花瓣。果屬蓇葖果，淡紫紅，有1～2隻果瓣。

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢可以攞嚟做藥，有驅風去濕、行氣化痰、止痛等功效。可以做驅蜖蟲劑。
簡些路

祖奧簡些路（粵拼：zou2 ou3 gaan2 se1 lou6，葡文：João Cancelo，1994年5月27號—）係個葡萄牙足球運動員，司職右閘，而家畀英超球會曼城借去巴塞隆拿。佢喺22-23賽季著緊7號。
簡佩堅

簡佩堅（英文：Margaret Kan，1980年2月19號—）係2000年度香港小姐競選嘅亞軍，2000年到2001年期間係無綫電視女藝員。
環角道

環角道（Cape Road）係香港一條行車馬路，響香港島南區馬坑，由舂磡角舂磡角道開始，去到馬坑佳美道，1.1公里長。
呢條路途經馬坑多個屋苑，對居民出入非常重要。南半段主要係私人低密度住宅，北半段係政府發展嘅公共屋邨。自從佳美道延長段起好後，就有好多條來往市區同赤柱嘅巴士同小巴線由赤柱峽道改行呢條路，方便附近居民。

史
環角道響1984年通車時，只係一條由舂磡角道通去柏濤小築嘅掘頭路。到1994年隨著馬坑邨發展，環角道先至延長到而家個位，但只能通去馬坑邨範圍入面。直到2000年2月28號佳美道延長段通車後，車輛先至可以經環角道往返舂磡角同赤柱。
環論

環論係抽象代數入面嘅其中一個研究分支，主要研究環呢個代數結構，環係一種類似整數嘅結構，有加法同乘法，而且符合交換律、結合律同分配律等等嘅性質。環論研究環嘅結構，環嘅表示論（或者叫做模），一啲特別類型嘅環（羣環、除環、萬有包絡環），同埋一啲特別嘅性質，例如同調性質同埋多項式恆等式（英文：Polynomial identity ring）等。
數學家對交換環嘅認識比非交換環深好多。代數幾何同埋代數數論提供咗好多交換環嘅例子，大大咁刺激同推進咗交換環理論嘅發展，呢個領域依家叫做交換代數，成爲咗現代數學好重要嘅一部分。因爲呢三個領域（代數幾何、代數數論同交換代數）嘅關係太緊密，有時好難區分某個定理究竟喺屬於呢三個領域之中嘅邊個，噉嘅區分亦都係無意義嘅。例如Hillbert's Nullstellensatz，係代數幾何入面嘅基礎定理，但係個定理嘅論述同埋證明都係用交換幾何嘅。又例如費馬最後定理，佢嘅論述係好簡單嘅初等數論，但係證明就大量牽涉到代數幾何同埋代數數論喇。
非交換環就唔同喇，因爲會有好多奇怪嘅現象發生，雖然佢係一個獨立嘅理論，但係近年嘅研究趨勢係將佢擺埋係交換環隔籬平行發展，用幾何嘅思維去諗，當個環係某個奇怪空間嘅函數環，呢個趨勢係喺1980年代開始，發展出非交換幾何，同埋發現量子羣。呢啲理論加深咗數學家對非交換環嘅認識，特別係非交換Noetherian環。
想睇環嘅基本定義、概念同埋性質，請去環 (代數)。

交換環
内文：交換環同交換代數
如果個環入面嘅乘法係交換嘅話，呢個環就叫做交換環。交換環之下仲有細分唔同種類嘅環，而呢啲唔同嘅性質好多時都係爲咗模仿翻整數環  入面嘅性質。喺交換代數入面，通常唔會逐個逐個元素去考慮，反而會考慮佢嘅理想，而質理想嘅定義就係爲咗模仿翻整數環入面質數嘅定義。
域：非零交換環，入面唔係零嘅元素乘埋都唔係零，喺上面可以研究整除性；
主理想域：每一個理想都係主理想，亦即係話，每一個理想都係由一個元素生成；
歐幾理德域：存在輾轉相除法嘅域。
小結：歐幾理德域 => 主理想域 => 質數分解域 => 域 => 交換環。
環翠邨

環翠邨（英文：Wan Tsui Estate）係香港島上嘅一個公共屋邨，喺香港東區柴灣，港鐵柴灣站附近一帶，前身係柴灣邨第16至22棟，第一座重建之後嘅大廈喺1979年起好之後，房委會就將柴灣邨第16至22棟重新命名做環翠邨。重有，環翠邨有通道去墳場。
茵翠苑同悅翠苑都係居者有其屋屋苑，喺環翠邨隔籬，分別有兩棟同一棟樓，喺1983年同1999年起好。

歷史
環翠邨喺1979年命名嗰陣，有7棟徙置樓，分別第17，18，20，22棟係第一型，第16，19，21棟係第二型。由於柴灣邨第23至27棟喺環翠邨命名之前已經被拆卸重建，所以環翠邨無呢五棟第二型徙置大廈，第21棟同22棟由於已被改建嘅關係，房委會將呢兩座樓宇重新命名，最終喺1996年清拆，其餘五棟徙置樓就喺1980年代初期拆卸重建。
環翠區

環翠區係中國山東威海一個市轄區，總面積731平方公里，人口53萬。
環蛺蝶屬

環蛺蝶屬（Neptis）係蛺蝶科嘅一種蝴蝶。
環費列羅

環費列羅1952年，環費列羅喺倫敦辦嘅宇宙環球先生大賽入面出過場。個人資料全名Juan Ferrero出世(1918-04-05)1918年4月5號 西班牙利昂省阿爾穆埃村（而家係巴爾德魯埃達）死1958年6月17號(1958-06-17)（40歲） 法國新亞奎丹波爾多
運動國家/地區 西班牙 法國運動健美
環費列羅（粵拼：waan4 fai3 lit6 lo4；西班牙文：Juan Ferrero，西班牙文讀音：[uan ˈferˈrɛːro]；1918年4月5號—1958年6月17號），曾用名菲德爾費列羅（Fidel Ferrero），係西班牙嘅健美家，利昂省阿爾穆埃村（而家係巴爾德魯埃達）人。7歲曾經移居到法國新亞奎丹波爾多住而攞到西法雙重國籍身份，期間佢曾經成日好自信噉自讚自己係法國出嚟兼改名做環費列羅。初期時練跳遠，後嚟喺1937年贏咗歐洲最佳教練大賽冠軍返嚟之後而加入健美界。重試過1952年喺英國倫敦舉辦嘅宇宙環球先生大賽（英文：Universe Championships）攞過冠軍。1958年6月17號喺法國新阿傑坦波爾多坐車外出時，喺條急彎位發生車禍而過身。
町田浩樹

町田浩樹（1997年8月25號—）係日本足球員，司職後衞，效力鹿島鹿角。
甸馬田

甸馬田（英文：Dean Martin，1917年6月7號—1995年12月25號）係一個美國嘅男電影演員、歌手、編劇、諧星、音樂家、製片人、電視演員，佢喺1940年出道。
町田多聞

町田多聞（1982年2月14號—）係日本足球員，司職前鋒，效力過Gunma FC Horikoshi，熊本羅亞素，及索尼仙台。
町田忠道

町田忠道（1981年5月23號—）係日本足球員，司職前鋒，效力過柏太陽神，京都不死鳥，川崎前鋒，及東京綠茵。
町田也真人

町田也真人（1989年12月19號—）係日本足球員，司職中場，效力千葉JEF聯。
町田澤維亞足球會

町田澤維亞足球會（日文：FC町田ゼルビア）係日本一支職業足球隊，日本乙組職業足球聯賽（J2）球隊之一。球會根據地係東京都町田市，主場係町田市立陸上競技場。

史
1989年成立。2012年加入日本職業足球聯賽。
町井美紀

町井美紀 ，係日本嘅一個女藝人同埋配音員。
町町單車

町町單車（注意町字讀叮，粵拼：ding1 ding1 dan1 ce1；簡化字：町町单车）係中國大陸冇咗嘅創業公司同交通網絡公司（英文：transportation network company），2016年12月18號創辦，2017年8月2號因公司爆出醜聞而停辦，總部喺江蘇南京棲霞區。業務專門負責用手機做城市短途出行嘅單車APP服務。
呢間單車公司係由丁偉一手創辦，開辦期間曾經喺北京、上海、廣東深圳、及江蘇南京開辦過單車業務。但2017年4月，創辦人個企業人變成丁萬青，同年8月2號，企業人因涉嫌非法集資醜聞而俾泰州警方依法採取入稟行動，加上公司同棲霞區工商局失聯及資金鏈斷裂嘅關係，單車業務亦正式宣佈停辦。佢亦成為中國大陸繼悟空單車同3V bike之後第三間執笠嘅共享單車公司。
雖然喺北京、上海、南京、深圳嘅街頭重搵到町町單車，但係佢個客戶端已經唔可以再約車同退押金。
紐西蘭旗

紐西蘭旗，係代表紐西蘭嘅旗。旗長闊比例2:1，底圖係藍船旗，右下有代表南十字座嘅四粒白邊紅色五角星。呢面旗同澳洲旗有七八成似。
紐華克

紐華克（英文：Newark），係美國紐澤西州最大城，住咗28萬人。
紐西蘭海事博物館

紐西蘭海事博物館（英文：New Zealand Maritime Museum）係紐西蘭奧克蘭嘅一間博物館，主要展示紐西蘭同南太平洋地區嘅航海歷史同文化。呢個博物館由Rodney Wilson募捐興建，成本估計約1,110紐元，係1993年開放，位於奧克蘭港口旁邊。
博物館內有多個展廳，分別介紹唔同嘅主題，例如毛利人同歐洲移民嘅航海歷史、紐西蘭嘅商業航運同漁業、以及現代船隻嘅科技發展等等。博物館內收藏有多個珍貴嘅展品，例如船隻模型、航海器材、古老嘅航海圖等等，可以令參觀者更深入地了解紐西蘭航海歷史同文化。
除咗展覽之外，博物館亦有唔同嘅活動同節目，例如船隻遊覽、航海體驗、船模比賽等等，可以提供唔同嘅互動體驗，令參觀者更深入地了解紐西蘭航海文化。
博物館嘅建築設計亦十分獨特，係由建築師Noel Lane設計，建築物外觀採用咗大量船隻元素，例如船帆同錨等等，令人印象深刻。
紐英倫愛國者

紐英倫愛國者（New England Patriots）係美國國家美式足球聯盟一隊球隊。四分衛湯·布拉迪由2000年至2020年3月一路都係紐英倫愛國者嘅成員。
紐西蘭元

紐西蘭元（有人叫「紐元」、「紐紙」、「紐幣」等等；New Zealand dollar，簡寫$或者NZ$）係紐西蘭等地方嘅法定貨幣，喺1967年開始用。一緡紐西蘭元有100紐西蘭仙。
1964年，紐西蘭議會通過十進制貨幣法，決定喺1967年7月10號引入新貨幣紐西蘭元，代替之前嘅「紐西蘭鎊」。兌換值係一鎊換兩緡。嗰陣時有人提議叫新貨幣做Kiwi（鷸鴕），等佢唔使同美元攪亂，但係到最後都係決定揀「Dollar」呢個名。
紐華克些活

紐華克些活（英文：Newark and Sherwood）係英國嘅一個非都市區，屬於諾定咸郡，人口約11.9萬。